Rodrigo De Paul

Rodrigo Javier De Paul (s. 24. toukokuuta 1994 Sarandí, Argentiina) on argentiinalainen jalkapalloilija. Hän edustaa Major League Soccerissa pelaavaa Inter Miamia ja on pelipaikaltaan keskikenttäpelaaja. Hän on pelannut Argentiinan maajoukkueessa lokakuusta 2018 alkaen, ja oli voittamassa maailmanmestaruutta 2022.

 Seurajoukkueura 

 Valencia 

Espanjalaisseura Valencia ilmoitti 9. toukokuuta 2014 hankkineensa argentiinalaisessa Racing Clubissa pelanneen De Paulin joukkueeseensa 4,7 miljoonan euron siirtokorvauksella. Sopimus oli pituudeltaan viisivuotinen.Comunicado Oficial  Valencia CF. Viitattu 17.1.2015. Rodrigo de Paul, nuevo jugador del Valencia CF  Valencia CF. Viitattu 17.1.2015.  Hän pelasi ensimmäisen ottelunsa Primera Divisiónissa 23. elokuuta 2014 vieraskentällä Sevillaa vastaan tultuaan vaihdosta kentälle ottelun 65. peliminuutilla. Ottelu päättyi kuitenkin De Paulin osalta lyhyeen, kun hänet ajettiin ulos kentältä suoralla punaisella kortilla vain minuutti saapumisestaan.Punto de fe del Valencia Marca. Viitattu 17.1.2015.  Kauden 2014–2015 aikana hän pelasi kaikkiaan 25 liigaottelua, joissa kuusi kertaa avauskokoonpanossa, ja teki yhden maalin huhtikuussa Athletic Bilbaota vastaan. Espanjan cupissa hän teki maalin joulukuussa Rayo Vallecanoa vastaan. Seuraavalla kaudella De Paul pelasi La Ligassa vain yhdeksän ottelua, joissa kuusi kertaa avauskokoonpanossa, ja Mestarien liigassa kaksi ottelua, joista jälkimmäisen avauskokoonpanossa. Hän pelasi helmi-kesäkuussa 2016 lainalla kasvattajaseurassaan Racing Clubissa.

 Udinese 

Kesällä 2016 De Paul siirtyi italialaisseura Udineseen, jossa hän sitten pelasikin viisi kautta. Hän pelasi Serie A:ssa joka kausi vähintään 34 ottelua ja teki maaleja kausittain neljä, neljä, yhdeksän, seitsemän ja yhdeksän. Kausina 2018–2019 ja 2020–2021 hän pelasi kaikki 36 otteluaan avauskokoonpanossa. 

 Atlético Madrid 

Kesällä 2021 De Paul siirtyi viisivuotisella sopimuksella Atlético Madridiin.

De Paul pelasi kaudella 2021–2022 La Ligassa 36 ottelua, joissa 24 kertaa avauskokoonpanossa, ja teki maalin maaliskuussa Cádizia sekä toukokuussa Elcheä ja Real Sociedadia vastaan. Mestarien liigassa hän pelasi yhdeksän ottelua, joista viisi avauskokoonpanossa, ja teki maalin joulukuussa alkulohko-ottelussa Portoa vastaan. Kaudella 2022–2023 hän pelasi La Ligassa 30 ottelua, joista yhdeksän ottelua avauskokoonpanossa, ja teki niissä maalin syyskuussa Celta Vigoa vastaan ja huhtikuussa Mallorcaa vastaan. Mestarien liigan alkulohkossa hän pelasi viisi ottelua, joista yhden avauksessa, ja teki maalin lokakuussa Bayer Leverkusenia vastaan. Seuraavalla kaudella De Paul pelasi La Ligassa 34 ottelua, joissa hän teki kolme maalia ja antoi viisi maalisyöttöä. Mestarien liigassa hän pelasi kahdeksan ottelua ja teki yhden maalin. Kaudella 2024–2025 De Paul pelasi 34 La Ligan ottelua, joissa hän teki kolme ja syötti viisi maalia. Mestarien liigassa hän pelasi 10 ottelua.

 Inter Miami 
Heinäkuussa 2025 De Paul siirtyi Inter Miamiin vuoden 2025 loppuun ulottuneella lainasopimuksella. Lainasopimukseen sisältyi myös osto-optio. De Paul pelasi kaudella 2025 Inter Miamissa 11 MLS:n runkosarjan ottelua sekä kuusi MLS:n pudotuspeliottelua. Hän oli joulukuussa 2025 voittamassa MLS Cupia ja teki loppuottelussa Vancouver Whitecapsia vastaan Inter Miamin 2–1-voittomaalin. Joulukuussa 2025 De Paul siirtyi Inter Miamiin pysyvästi nelivuotisella sopimuksella.

 Maajoukkueura 

De Paul pelasi Argentiinan maajoukkueessa ensimmäisen kerran lokakuussa 2018 ystävyysottelussa Irakia vastaan. Copa Américassa 2019 hän pelasi Argentiinan kaikki kuusi ottelua sen sijoittuessa kolmanneksi. Copa Américassa 2021 Argentiina voitti mestaruuden ja De Paul pelasi kuusi ottelua ja oli sivussa vain viimeisestä alkulohko-ottelusta. Hän teki ensimmäisen joukkueensa kolmesta maalista puolivälieräottelussa Ecuadoria vastaan. MM-kilpailuissa 2022 hän pelasi maailmanmestaruuden voittaneen Argentiinan kaikki seitsemän ottelua avauskokoonpanossa ja tuli kesken ottelun vaihtoon vain puolivälieräottelussa Alankomaita, välierässä Kroatiaa ja loppuottelussa Ranskaa vastaan. Argentiinan voittamassa Copa Américassa 2024 De Paul pelasi viisi ottelua.

De Paul on helmikuun 25. päivään 2026 mennessä pelannut 83 maaottelua, joissa hän on ollut 74 kertaa avauskokoonpanossa. Hän on tehnyt niissä kaksi maalia: heinäkuussa 2021 Copa Américassa Ecuadoria vastaan ja lokakuussa 2021 MM-karsintaottelussa Uruguayta vastaan.

 Lähteet 

 Aiheesta muualla 
 Rodrigo De Paulin tilastot Soccerway-sivustolla 

Luokka:Argentiinalaiset jalkapalloilijat
Luokka:Jalkapallon maailmanmestarit
Luokka:Vuonna 1994 syntyneet
Luokka:Elävät henkilöt